આ સર્વેથી સ્પષ્ટ થાય છે કે નરેન્દ્ર મોદી પોતાના રાજ્યમાં મધ્ય પ્રદેશના મુખ્યમંત્રી શિવરાજ સિંહ ચૌહાણ અને છત્તીસગઢના મુખ્યમંત્રી રમણ સિંહની બરાબરી કરી શક્યા નથી. એટલે કે પોતાના રાજ્યમાં લોકપ્રિયતાની ટકાવારીમાં શિવરાજ સિંહ ચૌહાણ મધ્ય પ્રદેશમાં અને રમણસિંહ છત્તીસગઢમાં મોદી કરતા આગળ છે. જોકે ગુજરાતમાં દરેક તરફ નરેન્દ્ર મોદીનો જ સિક્કો ચાલે છે, એમાં કોઇ બેમત નથી. લોકસભા ચૂંટણી હાલમાં જ યોજાય તો ગુજરાતમાં ભાજપના મતોમાં 9 ટકાનો વધારો થઇ શકે છે.